ddrg/super_eurlex huggingface dataset:
SL Uradni list Evropske unije C 194/24

Sklep Splošnega sodišča z dne 2. aprila 2014 – CIVR in drugi proti Komisiji

(Zadeva T-303/09) (1)

((Državne pomoči - Okvirna ureditev ukrepov, ki jih medsektorske kmetijske organizacije, priznane v Franciji, sprejmejo v korist članov zastopanih kmetijskih organizacij - Financiranje s prostovoljnimi prispevki, ki so postali obvezni - Odločba o razglasitvi sistema pomoči za združljivega s skupnim trgom - Odprava odločbe - Ustavitev postopka))

2014/C 194/31

Jezik postopka: francoščina

Stranke

Tožeče stranke: Conseil interprofessionnel des vins du Roussillon à appellation d’origine contrôlée (CIVR) (Perpignan, Francija); Comité national des interprofessions des vins à appellation d’origine et à indication géographique (CNIV) (Pariz, Francija) in Interprofession nationale porcine (Inaporc) (Pariz) (zastopniki: H. Calvet, O. Billard in Y. Trifounovitch, odvetniki)

Tožena stranka: Evropska komisija (zastopniki: sprva B. Stromsky in C. Urraca Caviedes, nato B. Stromsky in S. Thomas ter nazadnje B. Stromsky, zastopniki)

Predmet

Predlog za razglasitev ničnosti Odločbe Komisije C(2008) 7846 final z dne 10. decembra 2008 o državni pomoči št. 561/2008 v zvezi z okvirno ureditvijo ukrepov, ki jih medsektorske kmetijske organizacije, priznane v Franciji, sprejmejo v korist članov zastopanih kmetijskih organizacij.

Izrek

1. Postopek se ustavi.

2. Evropski komisiji se naloži plačilo stroškov.

(1) UL C 244, 10.10.2009.
SL Uradni list Evropske unije C 217/22

Sklep Splošnega sodišča z dne 4. junija 2012 – Azienda Agricola Bracesco proti Komisiji

(Zadeva T-440/09) (1)

(Nepogodbena odgovornost - Kmetijstvo - Ptičja gripa - Izredni ukrepi za podporo trgu z jajci in perutnino - Nevključitev prepelic med vrste perutnine, ki so upravičene do pomoči - Načelo enakega obravnavanja in prepovedi diskriminacije - Vzročna zveza - Pravno očitno neutemeljena tožba)

2012/C 217/47

Jezik postopka: italijanščina

Stranki

Tožeča stranka: Azienda Agricola Bracesco Srl – in liquidazione (Orgiano, Italija) (zastopniki: F. Tosello, S. Rizzioli in C. Pauly, odvetniki)

Tožena stranka: Evropska komisija (zastopnika: F. Jimeno Fernández in D. Nardi, zastopnika)

Predmet

Odškodninska tožba za povrnitev škode, ki naj bi tožeči stranki nastala zaradi sprejetja Uredbe Komisije (ES) št. 1010/2006 z dne 3. julija 2006 o nekaterih izrednih ukrepih za podporo trgu z jajci in perutnino v nekaterih državah članicah (UL L 180, str. 3), ker ne določa takih ukrepov za rejce perutnine, ki se ukvarjajo s proizvodnjo in trženjem prepelic.

Izrek

1. Tožba se zavrže kot očitno brez pravne podlage.

2. Azienda Agricola Bracesco Sri – in liquidazione nosi svoje stroške in stroške, ki jih je priglasila Evropska komisija.

(1) UL C 312, 19.12.2009.
SL Uradni list Evropske unije C 282/18

Sklep Splošnega sodišča z dne 30. junija 2011 – Tecnoprocess proti Komisiji

(Zadeva T-403/09) (1)

(Odškodninska tožba - Neupravičena obogatitev - Vloga, s katero se postopek začne - Obličnostne zahteve - Nedopustnost)

2011/C 282/34

Jezik postopka: italijanščina

Stranki

Tožeča stranka: Tecnoprocess Srl (Rim, Italija) (zastopnik: A. Majoli, odvetnik)

Tožena stranka: Evropska komisija (zastopnika: A. Bordes in L. Prete, zastopnika)

Predmet

Tožba za ugotovitev neupravičene obogatitve Evropske Komisije in delegacij Evropske unije v Maroku in Nigeriji ter za naložitev Komisiji, naj plača znesek 114 069,94 EUR in obresti, ki jih je treba za ta znesek plačati.

Izrek

1. Tožba se zavrže kot nedopustna.

2. Tecnoprocess Srl se naloži plačilo stroškov.

(1) UL C 297, 5.12.2009.
SL Uradni list Evropske unije C 30/39

Sklep Splošnega sodišča z dne 24. novembra 2010 – Concord Power Nordal proti Komisiji

(Zadeva T-317/09) (1)

(Tožba za razglasitev ničnosti - Notranji trg z zemeljskim plinom - Člen 22 Direktive 2003/55/ES - Dopis Komisije, s katerim je od regulativnega organa zahtevala spremembo sklepa o odobritvi izvzetja - Akt, zoper katerega ni pravnega sredstva - Nedopustnost)

2011/C 30/71

Jezik postopka: nemščina

Stranke

Tožeča stranka: Concord Power Nordal GmbH (Hamburg, Nemčija) (zastopniki: C. von Hammerstein, C.-S. Schweer in C. Wünschmann, odvetniki)

Tožena stranka: Evropska komisija (zastopniki: G. Wilms, O. Beynet in B. Schima, zastopniki)

Intervenient v podporo toženi stranki: OPAL NEL Transport GmbH (Kassel, Nemčija) (zastopnika: U. Quack in O. Fleischmann, odvetnika)

Predmet

Predlog za razglasitev ničnosti sklepa, ki je domnevno vsebovan v dopisu Komisije z dne 12. junija 2009, ki ga je naslovila na Bundezsnetzagentur (nemški regulativni organ) na podlagi člena 22(4) Direktive 2003/55/ES Evropskega parlamenta in Sveta z dne 26. junija 2003 o skupnih pravilih notranjega trga z zemeljskim plinom in o razveljavitvi Direktive 98/30/ES (UL L 176, str. 57).

Izrek

1. O predlogih Concord Power Nordal GmbH za zaupno obravnavo ni treba odločati.

2. Tožba se zavrže.

3. Concord Power Nordal nosi svoje stroške in stroške, ki jih je priglasila Evropska komisija.

4. OPAL NEL Transport GmbH nosi svoje stroške.

(1) UL C 267, 7.11.2009.
Sklep Splošnega sodišča z dne 15. aprila 2010 – Katjes Fassin proti UUNT (oblika pandinega obraza)

(Zadeva T-22/09) (1)

(Znamka Skupnosti - Zavrnitev registracije s strani preizkuševalca - Umik zahteve za registracijo - Ustavitev postopka)

(2010/C 161/63)

Jezik postopka: nemščina

Stranki

Tožeča stranka: Katjes Fassin GmbH & Co. KG (Emmerich am Rhein, Nemčija) (zastopnik: T. Schmitz, odvetnik)

Tožena stranka: Urad za usklajevanje na notranjem trgu (znamke in modeli) (UUNT) (zastopniki: sprva C. Jenewein, nato C. Jenewein in G. Schneider, zastopniki)

Predmet

Tožba zoper odločbo četrtega odbora za pritožbe UUNT z dne 13. novembra 2008 (zadeva R 1299/2006-4) glede zahteve za registracijo kot znamke Skupnosti tridimenzionalnega znaka, ki predstavlja pandin obraz črne, bele in rdeče barve.

Izrek

1. Postopek se ustavi.

2. Tožeča stranka nosi stroške postopka.

(1) UL C 69, 21.3.2009.
SL Uradni list Evropske unije C 233/16

Sklep Sodišča prve stopnje z dne 14. julija 2009 – Hoo Hing proti UUNT – Tresplain Investments (Golden Elephant Brand)

(Zadeva T-300/08) (1)

(„Znamka Skupnosti - Postopek za ugotovitev ničnosti - Člen 63(4) Uredbe (ES) št. 40/94 (postal člen 65(4) Uredbe (ES) št. 207/2009) - Akt, s katerim se je v celoti ugodilo zahtevam tožeče stranke - Nedopustnost“)

2009/C 233/29

Jezik postopka: angleščina

Stranke

Tožeča stranka: Hoo Hing Holdings Ltd (Romford, Essex, Združeno kraljestvo) (zastopnik: M. Edenborough, barrister)

Tožena stranka: Urad za usklajevanje na notranjem trgu (znamke in modeli) (zastopnik: J. Novais Gonçalves, zastopnik)

Druga stranka pred odborom za pritožbe UUNT, intervenient pred Sodiščem prve stopnje: Tresplain Investments Ltd (Tsing Yi, Hongkong) (zastopnik: D. McFarland, barrister)

Predmet

Tožba zoper odločbo prvega odbora za pritožbe UUNT z dne 7. maja 2008 (zadeva R 889/2007-1) v zvezi s postopkom za ugotovitev ničnosti med družbama Hoo Hing Holdings Ltd in Tresplain Investments Ltd.

Izrek

1. Tožba se zavrže kot nedopustna.

2. Družbi Hoo Hing Holdings Ltd se naloži plačilo stroškov.

(1) UL C 247, 27.9.2008.
1)

Izvršitev odločbe Komisije C(2007) 5087 konč. z dne 23. oktobra 2007 glede državne pomoči C 23/2006 (ex NN 35/2006), ki jo je Republika Poljska dodelila proizvajalcu jekla Grupa Technologie Buczek, se v delu, v katerem se nanaša na Buczek Automotive sp. z o.o., odloži vse do sprejetja sklepa, s katerim se ta postopek za izdajo začasne odredbe zaključi.
SL Uradni list Evropske unije C 39/13

Sklep Splošnega sodišča z dne 12. decembra 2011 – Traxdata France proti UUNT – Ritrax (TRAXDATA, TEAM TRAXDATA)

(Zadeva T-365/07) (1)

(Znamka Skupnosti - Tožba za razveljavitev - Neaktivnost tožeče stranke - Ustavitev postopka)

2012/C 39/24

Jezik postopka: angleščina

Stranke

Tožeča stranka: Traxdata France SARL (Pariz, Francija) (zastopniki: sprva F. Valentin, B. Amaudric du Chaffaut in G. Courtois, odvetniki)

Tožena stranka: Urad za usklajevanje na notranjem trgu (znamke in modeli) (zastopnik: A. Folliard-Monguiral, zastopnik)

Druga stranka pred odborom za pritožbe, intervenientka v postopku pred Splošnim sodiščem: Ritrax Corporation Ltd (London, Združeno kraljestvo) (zastopniki: M. H. Blair, M. J. Gilbert, S. S. Malynicz in C. A. N. Balme, odvetniki)

Predmet

Razveljavitvena tožba zoper odločbo prvega odbora za pritožbe UUNT z dne 23. maja 2007 (združene zadeve R 1337/2005-1, R 1338/2005-1, R 1339/2005-1 in R 1340/2005-1) v postopku za razglasitev ničnosti med družbama Ritrax Corporation Ltd in Traxdata France SARL.

Izrek

1. Postopek v glavni zadevi se ustavi.

2. Družbi Traxdata France SARL se naloži plačilo stroškov.

(1) UL C 283, 24.11.2007.
SL Uradni list Evropske unije C 32/35

Sklep Sodišča prve stopnje z dne 25. novembra 2008 – Fastweb proti Komisiji

(Zadeva T-188/07) (1)

(„Državne pomoči - Subvencije za nakup digitalnih sprejemnikov - Telekomunikacije - Odločba Komisije, s katero je bila državna pomoč razglašena za nezdružljivo s skupnim trgom - Odločba, ki jo je med postopkom sprejela državna članica, da ne bo zahtevala vračila pomoči od podjetja, ki je z ničnostno tožbo izpodbijalo Odločbo Komisije - Prenehanje pravnega interesa - Ustavitev postopka“)

(2009/C 32/66)

Jezik postopka: italijanščina

Stranke

Tožeča stranka: Fastweb SpA (Milano, Italija) (zastopnika: M. Merola in T. Ubaldi, odvetnika)

Tožena stranka: Komisija Evropskih skupnosti (zastopniki: B. Martenczuk, G. Conte in E. Righini, zastopniki)

Intervenientki v podporo toženi stranki: Sky Italia Srl (Rim, Italija) (zastopnika: F. González Díaz in D. Gerard, odvetnika) in Centro Europa 7 Srl (Rim) (zastopniki: R. Mastroianni, F. Ferraro in M. Condinanzi, odvetniki)

Predmet

Predlog za razglasitev ničnosti Odločbe Komisije 2007/374/ES z dne 24. januarja 2007 o državni pomoči C 52/2005 (ex NN 88/2005, ex CP 101/2004), ki jo je Italijanska republika podelila v obliki subvencioniranega nakupa digitalnih sprejemnikov (UL L 147, 8.6.2007, str. 1).

Izrek

1) Postopek se ustavi.

2) Vsaka stranka nosi svoje stroške.

(1) UL C 170, 21.7.2007.
SL Uradni list Evropske unije C 301/39

Sklep Sodišča prve stopnje z dne 23. septembra 2008 – Cemex Polska proti Komisiji

(Zadeva T-203/07) (1)

(„Ničnostna tožba - Direktiva 2003/87/ES - Sistem za trgovanje s pravicami do emisije toplogrednih plinov - Nacionalni načrt razdelitve pravic do emisije za Poljsko za obdobje od 2008 do 2012 - Odločba Komisije o nenasprotovanju pod nekaterimi pogoji - Pristojnost držav članic pri posamični razdelitvi pravic do emisije - Neobstoj neposrednega navezovanja - Nedopustnost“)

(2008/C 301/66)

Jezik postopka: poljščina

Stranki

Tožeča stranka: Cemex Polska sp. z o.o. (Varšava, Poljska) (zastopnika: F. Puel in M. Szpunar, odvetnika)

Tožena stranka: Komisija Evropskih skupnosti (zastopnika: U. Wölker in K. Herrmann, zastopnika)

Predmet

Predlog za razglasitev ničnosti Odločbe Komisije C(2007) 1295 konč. z dne 26. marca 2007 o nacionalnem načrtu razdelitve pravic do emisije toplogrednih plinov, o katerem je Poljska za obdobje 2008-2012 obvestila Komisijo skladno z Direktivo 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (UL L 275, str. 32).

Izrek

1) Tožba se zavrže kot nedopustna.

2) Cemex Polska sp. z o.o. nosi svoje stroške in stroške, ki jih je priglasila Komisija.

(1) UL C 170, 21.7.2007.
SL Uradni list Evropske unije C 51/43

Sklep predsednika Sodišča prve stopnje z dne 17. septembra 2007 – Dow AgroSciences in drugi proti Komisiji

(Zadeva T-367/07 R)

(„Izdaja začasne odredbe - Direktiva 91/414/EGS - Predlog za odložitev izvršitve - Dopustnost - Neobstoj nujnosti“)

(2008/C 51/81)

Jezik postopka: angleščina

Stranke

Tožeče stranke: Dow AgroSciences Ltd (Hitchin, Hertforshire, Združeno kraljestvo); Dow AgroSciences BV (Hoek, Nizozemska); Dow AgroSciences Danmark A/S (Kongens Lyngby, Danska); Dow AgroSciences GmbH (München, Nemčija); Dow AgroSciences (Mougins, Francija); Dow AgroSciences Export (Mougins); Dow AgroSciences Hungary kft (Budimpešta, Madžarska); Dow AgroSciences Italia Srl (Milano, Italija); Dow AgroSciences Polska sp. z o.o. (Varšava, Poljska); Dow AgroSciences Distribution (Mougins); Dow AgroSciences Iberica, SA (Madrid, Španija); Dow AgroSciences s.r.o. (Praga, Češka republika); Dow AgroSciences LLC (Indianapolis, Indiana, Združene države) (zastopnika: C. Mereu in K. Van Maldegem, odvetnika)

Tožena stranka: Komisija Evropskih skupnosti (zastopnika: B. Doherty in L. Parpala, zastopnika)

Predmet

Predlog za razglasitev ničnosti Odločbe Komisije 2007/437/ES z dne 19. junija 2007 o nevključitvi haloksifopa-R v Prilogo I k Direktivi Sveta 91/414/EGS in o preklicu registracij fitofarmacevtskih sredstev, ki vsebujejo navedeno snov (UL L 163, str. 22).

Izrek

1) Predlog za izdajo začasne odredbe se zavrne.
SL Uradni list Evropske unije C 11/26

Sklep Sodišča prve stopnje z dne 20. oktobra 2009 – Lebard proti Komisiji

(Zadeva T-89/06) (1)

(„Tožba za razglasitev ničnosti - Pomanjkanje pravnega interesa - Nedopustnost“)

2010/C 11/52

Jezik postopka: francoščina

Stranki

Tožeča stranka: Daniel Lebard (Bruselj, Belgija) (zastopnik: M. de Guillenchmidt, odvetnik)

Tožena stranka: Komisija Evropskih skupnosti (zastopniki: sprva É. Gippini Fournier in F. Amato, nato M. Gippini Fournier, zastopniki)

Predmet

Med drugim razglasitev ničnosti odločbe o zavrnitvi Komisije, na eni strani, zahteve o preverjanju spoštovanja obljub, ki jih je dala družba Aventis, in ki so bile del odločbe Komisije z dne 9. avgusta 1999, v zadevi IV/M.1378 – Hoechst/Rhône-Poulenc, in, na drugi strani, zahteve po preklicu odločbe Komisije z dne 13. julija 1999, v zadevi IV/M.1517 – Rhodia/Donau Chemie/Albright & Wilson.

Izrek

1. Tožba se zavrne kot nedopustna.

2. D. Lebard nosi svoje stroške, kakor tudi stroške Komisije Evropskih skupnosti.

3. O predlogu za intervencijo Valauret SA ni treba odločiti.

(1) UL C 131, 3.6.2006.
SL Uradni list Evropske unije C 301/34

Sklep Sodišča prve stopnje z dne 12. septembra 2008 – Goris proti Komisiji

(Zadeva T-126/04) (1)

(„Javni uslužbenci - Uradniki - Vmesna sodba - Ustavitev postopka“)

(2008/C 301/57)

Jezik postopka: francoščina

Stranki

Tožeča stranka: Willem Goris (Strassen, Luksemburg) (zastopnik: N. Lhoëst, odvetnik)

Tožena stranka: Komisija Evropskih skupnosti (zastopniki: J. Currall in H. Krämer, zastopnika, skupaj z B. Wägenbaur, odvetnik)

Predmet

Prvič, predlog za razglasitev ničnosti odločbe Komisije z dne 5. maja 2003 o spremembi razvrstitve tožeče stranke v naziv, ker je s to odločbo na dan njenega imenovanja razvrščena v naziv B 4, drugi plačilni razred, ker ta odločba določa, da ima finančne posledice od 5. oktobra 1995, in ker kariere ni obnovila v ustrezen naziv tožeče stranke ter predlog za razglasitev ničnosti odločbe o zavrnitvi pritožbe tožeče stranke in, drugič, zahteva za povračilo škode, ki je domnevno nastala zaradi te odločbe.

Izrek

1) Postopek se ustavi.

2) Komisija nosi vse stroške.

(1) UL C 118, 30.4.2004.
SL Uradni list Evropske unije C 64/38

Sklep Sodišča prve stopnje z dne 20. decembra 2007 – Dascalu proti Komisiji

(Zadeva T-430/03) (1)

(„Javni uslužbenci - Uradniki - Vmesna sodba - Ustavitev postopka“)

(2008/C 64/61)

Jezik postopka: francoščina

Stranki

Tožeča stranka: Iosif Dascalu (Kraainem, Belgija) (zastopnik: N. Lhoëst, odvetnik)

Tožena stranka: Komisija Evropskih skupnosti (zastopniki: sprva C. Berardis-Kayser in L. Lozano Palacios, nato C. Berardis-Kayser in H. Krämer, zastopniki)

Predmet

Po eni strani zahteva za razglasitev ničnosti odločb Komisije z dne 23. decembra 2002 in 14. aprila 2003 o spremembi razvrstitve tožeče stranke v naziv, ker jo na dan njenega imenovanja razvrščata v naziv A6, prvi plačilni razred, ker določata, da imata finančne posledice od 5. oktobra 1995, in ker kariere nista obnovili v ustrezen naziv tožeče stranke oziroma zahteva za razglasitev ničnosti odločb o zavrnitvi pritožb tožeče stranke in po drugi strani zahteva za povračilo škode, ki je domnevno nastala zaradi teh odločb.

Izrek

1) Postopek se ustavi.

2) Komisija nosi vse stroške.

(1) UL C 47, 21.2.2004.
SL Uradni list Evropske unije C 71/18

Sklep Splošnega sodišča z dne 22. januarja 2013 – Cooperativa Mare Azzurro in drugi proti Komisiji

(Zadeva T-218/00) (1)

(Ničnostna tožba - Državne pomoči - Zmanjšanja socialnih prispevkov v korist podjetij, ki so na ozemlju Benetk in Chioggie - Odločba, s katero je bila shema pomoči razglašena za nezdružljivo s skupnim trgom in ki nalaga zagotovitev povrnitve izplačanih pomoči - Tožba, ki je deloma očitno nedopustna in deloma očitno brez pravne podlage)

2013/C 71/28

Jezik postopka: italijanščina

Stranke

Tožeče stranke: Cooperativa Mare Azzurro Soc. coop. rl (Chioggia, Italija); Cooperativa vongolari Sottomarina Lido Soc. coop. rl (Chioggia) (zastopnika: sprva G. Boscolo, nato A. Boscolo, odvetnika); in Ghezzo Giovanni & C. Snc di Ghezzo Maurizio & C. (Benetke, Italija) (zastopnika: R. Volpe in C. Montagner, odvetnika)

Tožena stranka: Evropska komisija (zastopnika: V. Di Bucci, zastopnik, skupaj z A. Dal Ferrom, odvetnikom)

Predmet

Predlog za razglasitev ničnosti odločbe Komisije 2000/394/ES z dne 25. novembra 1999 glede ukrepov pomoči v korist podjetij, ki so na ozemlju Benetk in Chioggie, določenih v zakonih št. 30/1997 in št. 206/1995, s katerima so uvedena zmanjšanja socialnih prispevkov (UL 2000, L 150, str. 50).

Izrek

1. Ugovor nedopustnosti Evropske komisije se obravnava v okviru vsebinske obravnave.

2. Tožba se zavrne kot deloma očitno nedopustna in deloma očitno brez pravne podlage.

3. Družbe Cooperativa Mare Azzurro Soc. coop. rl, Cooperativa vongolari Sottomarini Lido Soc. coop. rl et Ghezzo Giovanni & C. Snc di Ghezzo Maurizio & C. poleg svojih stroškov nosijo stroške Komisije.

(1) UL C 302, 21.10.2000.
Sodba Splošnega sodišča z dne 27. julija 2022 – RT France/Svet

(Zadeva T-125/22) (1)

(Skupna zunanja in varnostna politika - Omejevalni ukrepi zaradi delovanja Rusije, ki povzroča destabilizacijo razmer v Ukrajini - Začasna prepoved oddajanja in začasni preklic dovoljenj za oddajanje vsebin nekaterih medijev - Vpis na seznamu subjektov, za katere veljajo omejevalni ukrepi - Pristojnost Sveta - Pravica do obrambe - Pravica do izjave - Svoboda izražanja in obveščanja - Sorazmernost - Svoboda gospodarske pobude - Načelo prepovedi diskriminacije na podlagi državljanstva)

(2022/C 340/55)

Jezik postopka: francoščina

Stranke

Tožeča stranka: RT France (Boulogne-Billancourt, Francija) (zastopnika: E. Piwnica in M. Nguyen Chanh, odvetnika)

Tožena stranka: Svet Evropske unije (zastopniki: S. Lejeune, R. Meyer in S. Emmerechts, agenti)

Intervenienti v podporo tožene stranke: Kraljevina Belgija (zastopnice: C. Pochet, M. Van Regemorter in L. Van den Broeck, agentke), Republika Estonija (zastopnici: N. Grünberg in M. Kriisa, agentki), Republika Francija (zastopniki: A.-L. Desjonquères, J.-L. Carré, W. Zemamta in T. Stéhelin, agenti), Republika Latvija (zastopnice: K. Pommere, J. Davidoviča, I. Hūna, D. Ciemiņa in V. Borodiņeca, agentke), Republika Litva (zastopnika: K. Dieninis in V. Kazlauskaitė-Švenčionienė, agenta), Poljska republika (zastopnika: B. Majczyna in A. Miłkowska, agenta), Evropska komisija (zastopniki: D. Calleja Crespo, V. Di Bucci, J.-F. Brakeland in M. Carpus Carcea, agenti), visoki predstavnik Unije za zunanje zadeve in varnostno politiko (zastopniki: F. Hoffmeister, L. Havas in M. A. De Almeida Veiga, agenti)

Predmet

Tožeča stranka s tožbo na podlagi člena 263 PDEU predlaga razglasitev ničnosti Sklepa Sveta (SZVP) 2022/351 z dne 1. marca 2022 o spremembi Sklepa 2014/512/SZVP o omejevalnih ukrepih zaradi delovanja Rusije, ki povzroča destabilizacijo razmer v Ukrajini (UL 2022, L 65, str. 5), in Uredbe Sveta (EU) 2022/350 z dne 1. marca 2022 o spremembi Uredbe (EU) št. 833/2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini (UL 2022, L 65, p. 1), v delu, v katerem se ta akta nanašata na tožečo stranko.

Izrek

1. Tožba se zavrne.

2. Družbi RT France se naloži, da nosi svoje stroške in stroške Sveta Evropske, vključno s stroški postopka za izdajo začasne odredbe.

3. Kraljevini Belgiji, Republiki Estoniji, Republiki Franciji, Republiki Latviji, Republiki Litvi, Poljski republiki, Evropski komisiji in visokemu predstavniku Unije za zunanje zadeve in varnostno politiko se naloži, da nosijo svoje stroške.

(1) UL C 148, 4.4.2022.
Sodba Splošnega sodišča z dne 23. novembra 2022 – Allessa/EUIPO – Dumerth (CASSELLAPARK)

(Zadeva T-701/21) (1)

(Znamka Evropske unije - Postopek za ugotovitev ničnosti - Besedna znamka Evropske unije CASSELLAPARK - Relativni razlogi za zavrnitev - Razlikovalni učinek - Neobstoj opisnosti - Neobstoj znamke, ki zavaja javnost - Člen 7(1)(b), (c) in (g) Uredbe (ES) št. 207/2009 [postal člen 7(1)(b), (c) in (g) Uredbe (EU) 2017/1001] - Obveznost obrazložitve - Člen 94 Uredbe 2017/1001)

(2023/C 35/65)

Jezik postopka: nemščina

Stranke

Tožeča stranka: Allessa GmbH (Frankfurt na Majni, Nemčija) (zastopniki: S. Fröhlich, M. Hartmann in H. Lerchl, odvetniki)

Tožena stranka: Urad Evropske unije za intelektualno lastnino (zastopnika: E. Nicolás Gómez in D. Hanf, agenta)

Druga stranka v postopku pred odborom za pritožbe pri EUIPO, intervenientka pred Splošnim sodiščem: Carim Dumerth (Frankfurt na Majni, Nemčija) (zastopnika: T. Wieland in C. Corbet, odvetnika)

Predmet

Tožeča stranka s tožbo na podlagi člena 263 PDEU predlaga razveljavitev odločbe petega odbora za pritožbe pri Uradu Evropske unije za intelektualno lastnino (EUIPO) z dne 11. avgusta 2021 (zadeva R 1043/2020-5).

Izrek

1. Tožba se zavrne.

2. Družbi Allessa GmbH se naloži plačilo stroškov.

(1) UL C 2, 3.1.2022.
C 7/28

Sodba Splošnega sodišča z dne 9. novembra 2022 – Pharmadom/EUIPO – Wellstat Therapeutics (WELLMONDE)

(Zadeva T-601/21) (1)

(Znamka Evropske unije - Postopek z ugovorom - Prijava besedne znamke Evropske unije WELLMONDE - Prejšnja nacionalna besedna znamka WELL AND WELL - Relativni razlog za zavrnitev - Neobstoj verjetnosti zmede - Neobstoj podobnosti znakov - Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001))

(2023/C 7/35)

Jezik postopka: angleščina

Stranke

Tožeča stranka: Pharmadom (Boulogne-Billancourt, Francija) (zastopnik: M.-P. Dauquaire, odvetnica)

Tožena stranka: Urad Evropske unije za intelektualno lastnino (zastopnika: N. Lamsters in J. Crespo Carrillo, agenta)

Druga stranka pred odborom za pritožbe, intervenientka v postopku pred Splošnim sodiščem: Wellstat Therapeutics Corp. (Rockville, Maryland, Združene države) (zastopnik: M. Graf, odvetnik)

Predmet

Tožeča stranka s tožbo na podlagi člena 263 PDEU predlaga razveljavitev odločbe petega odbora za pritožbe pri Uradu Evropske unije za intelektualno lastnino (EUIPO) z dne 23. junija 2021 (zadeva R 1776/2020-5).

Izrek

1. Tožba se zavrne.

2. Družbi Pharmadom se naloži plačilo stroškov.

(1) UL C 481, 29.11.2021.